Lavrovil on muidugi selles mõttes hea rääkida, et lääneriikides, kus erinevalt Vene võimuvertikaalist on eriarvamused lubatud, ongi Venemaa suunal erinevad taktikad mõttes. Nagu kunagi USA kaitseminister Donald Rumsfeld, jagab ka Lavrov Euroopa "vanaks" ja "uueks", ainult et tema silmis on vanad lääneriigid soliidsed, omavad sajanditepikkust kogemust, uus Euroopa aga elab oma foobiates. "See pole nende viga, vaid nende häda," on Lavrov siiski natuke armulik.